**ШЕШІМ**

**ҚАЗАҚСТАН РЕСПУБЛИКАСЫ АТЫНАН**

Қызылорда қалалық соты, құрамында, төрағалық етуші судья Ж, хатшылықта Е. отыруында, талапкердің сенімхат бойынша өкілі–адвокаты Ш. қатысуымен ... ақпан 2015 жылы Қызылорда қаласында өзінің ашық сот отырысында талап коюшы С. жауапкер Ж.некені бұзу туралы талап арызы бойынша азаматтық ісін қарап, соттың

А Н Ы Қ ТА Ғ А Н Ы :

Талап коюшы С. сотқа жауапкер Ж. араларындағы некені бұзу туралы талап арыз беріп, сотта жауапкермен тұрмыс құрып, заңды неке 2009 жылы тіркелген. Араларында 2009 жылы туылған Н. және 2012 жылы туылған Б. есімді кәмелетке толмаған ұл-қыздары бар, жауапкермен жанұялық өмірлері жараспаған, бірге тұруға ешқандай мүмкіншілік жоқ, себебі олардың өмірге деген көзқарастары әр түрлі, мінездері келіспейді, жауапкердің оны ұрып соғып, балалардың көзінше балағаттайтынынан арасында келіспеушіліктер пайда болған, қазіргі кезде бөлек тұрады. Араларындағы некені сақтап қалудың мүмкіндігі жоқ. Арасында ортақ мүлік бөлу туралы, ортақ кәмелетке толмаған балалары кімнің асырауында қалатыны жайлы дау жоқ. Өзара келісім бойынша кәмелетке толмаған балалары өзінде қалатынын, татуласға ешқандай мүмкіндік жоқ екенін көрсетіп, соттан заңды некені бұзуды сұраған.

Жауапкер Ж. сот отырысының орны мен уақыты туралы тиісінше хабарланғанына қарамай сотқа келмеді, өзінің келмей қалуының дәлелді себептерін хабарламады және өзі жоқта істі қарауды сұрамады. Сот, жауапкердің келмеу себептерін дәлелсіз деп танып, Қазақстан Республикасының АІЖК-нің 187-бабының 4-тармағына сәйкес істі жауапкердің қатысуынсыз қарауды мүмкін деп табады.

Сот отырысында, талапкердің өкілі-адвокаты Ш. талап арызды қолдайтыны жөнінде түсінігін тыңдап, іс құжаттарын зерттеп, дәлелдемелерді бағалап, талапкердің талап арызы төмендегі негіздермен қанағаттандырылуға жатады деп санайды.

Қазақстан Республикасы «Неке (ерлі зайыптылық) және отбасы туралы» Кодексінің 19-бабының 1-бөліміне және 21-бабының 2-бөліміне сәйкес, егер сот, ерлі-зайыптыларды бірлесіп тұруға, отбасын сақтауға мүмкіндік жоқ деп тапса, неке бұзылуға жатады. Егер кәмелетке толмаған ортақ балалары бар ерлi-зайыптылардың бiреуi бiр-бiрiне мүлiктiк талаптар болмаған кезде некенi (ерлi-зайыптылықты) бұзуға өтiнiш берсе, ал екiншiсi өзiнiң қарсылықтарының болмауына қарамастан, өз iс-әрекеттерiмен не әрекетсiздiгiмен некенi (ерлi-зайыптылықты) бұзудан жалтарса, сот некенi (ерлi-зайыптылықты) бұзу себептерiн анықтамастан, некенi (ерлi-зайыптылықты) бұзуы мүмкiн.

Сот талапкердің сенімхат бойынша өкілі Ш. түсінігінен, жауапкермен әрі бірлесіп өмір сүруі және отбасын сақтап қалу мүмкін еместігін анықтады. Жауапкер сот отырысына іс бойынша іс жүргізуді қасақана созып келмей жүр деп есептейді. Сот алдына талапкер тарапынан мүліктік және өзге де талаптар қойылмады.

Талапкер өкілі түпкілікті некені бұзуды соттан талап етті, ал жауапкер өзінің қарсылықтарының болмауына қарамастан, некені бұзудан жалтаруда.

Мұндай жағдайда ерлі-зайыптылардың арасындағы заңды неке бұзылуға жатады.

Сот, тараптардың арасындағы некені бұза отырып, тараптардың кәмелеттік жасқа толмаған ортақ балаларын талап қоюшының қамқорлығында және тәрбиесінде қалдырылуға жатады деп санайды.

Некені бұзу туралы куәлік берерде сот шығынын төлеуді жауапкерге жүктеген дұрыс деп санайды, себебі талапкердің тәрбиесінде кәмелеттік жасқа толмаған балалары қалдырылып отыр.

Қазақстан Республикасының «Неке (ерлі-зайыптылық) және отбасы туралы» кодексінің 18-21 баптарын, АІЖК-нің 217-221 баптарын басшылыққа ала отырып, сот

ш е ш і м е т т і :

Талапкер С. талап арызы қанағаттандырылсын.

С мен Ж. арасындағы 2009 жылдың......санды жазумен Қызылорда облысы Байқоңыр қаласының АХАЖ бөлімінде тіркелген заңды неке бұзылсын.

Кәмелетке толмаған балалар:. 2009 жылы туылған Н. және 2012 жылы туылған Б. талапкердің тәрбиесінде қалдырылсын.

Қазақстан Республикасының «Неке (ерлі-зайыптылық) және отбасы туралы» Кодексінің 73-бабының 1-тармағына сәйкес неке бұзылғаннан кейін Ж. балаларын тәрбиелеуге қатысуға құқылы және оны асырауға міндетті, ал С. оған қарсылық білдіруге құқығы жоқ екені түсіндірілсін.

Некені бұзу туралы куәлік берерде жауапкер Ж.2 973 (екі мың тоғыз жүз жетпіс үш) теңге мемлекеттік баж салығы өндірілсін.

Неке шешім заңды күшіне енген күннен бастап тоқтатылады.

Шешімге наразы жақтар осы сот арқылы шешім көшірмелері тапсырылған күннен бастап он бес күн ішінде Қызылорда облыстық сотына апелляциялық тәртіппен шағым беруі немесе прокурор наразылық келтіруі мүмкін.

**Төрағалық етуші судья: Ж.**